אמציה (מושב)

אֲמַצְיָה הוא מושב שיתופי ישראלי חילוני, הממוקם בחבל לכיש במועצה אזורית לכיש. היישוב משתייך לתנועת משקי חרות בית"ר.

== היסטוריה ==
היישוב הוקם כהיאחזות נח"ל ביוני 1955. יחד עימו הוקמו שתי היאחזויות נוספות בחבל לכיש: לכיש ונחושה, סמוך לקו שביתת הנשק עם ירדן.

סביב היישוב מצויים שרידי יישוב עתיקים רבים, דוגמת מבנים, מקוואות ובורות מים, מערות מגורים חצובות וגתות. השרידים מתוארכים למספר תקופות היסטוריות, הכלכותית, הברונזה הקדומה, הברזל, הרומית והביזנטית.<ref>אמיל אלג'ם, 'אמציה דרום: דו"ח סופי', בתוך: חדשות ארכיאולוגיות: חפירות וסקרים בישראל 124, 2012.</ref>

אמציה הוקם על אדמות הכפר הערבי אל-דווימה, שנכבש במלחמת העצמאות על ידי גדוד 89 של חטיבה 8, לצד חורבות הכפר (שעליהן נבנה מאוחר יותר כרמי קטיף).

המושב נקרא על שם אמציה בן יואש שהיה מלך יהודה, ושלפי המקרא נהרג באזור חבל לכיש, וכן לציון האומץ והגבורה של יישובי הספר.<ref>[http://jpress.org.il/Olive/APA/NLI_heb/SharedView.Article.aspx?href=HRT%2F1955%2F08%2F14&id=Ar00309&sk=324FB77F שמות חדשים ליישובים], חרות, 14 באוגוסט 1955, עמ' 3.</ref>

בעבר היה היישוב מושב שיתופי, אך עם הזמן הוא עבר הפרטה ואיבד מאופיו הסוציאליסטי. בשנות החמישים והששים סבל היישוב ממתקפות הפדאיון.<ref>[http://jpress.org.il/Olive/APA/NLI_heb/SharedView.Article.aspx?href=MAR%2F1956%2F05%2F20&id=Ar00102&sk=7F8D88F3 מסתננים מתנכלים לצנורות השקאה], מעריב, 20 במאי 1956, עמ' 1; [http://jpress.org.il/Olive/APA/NLI_heb/SharedView.Article.aspx?href=HRT%2F1956%2F08%2F15&id=Ar00418&sk=CB040587 "הוכרחנו להסתנן לישראל"], חרות, 15 באוגוסט 1956, עמ' 4; [http://jpress.org.il/Olive/APA/NLI_heb/SharedView.Article.aspx?href=SHAR%2F1956%2F08%2F20&id=Ar00410&sk=EAAA663F מחר - פסה"ד במשפט הפדאין], שערים, 20 באוגוסט 1956, עמ' 4; יהושע תדמור, [http://jpress.org.il/Olive/APA/NLI_heb/SharedView.Article.aspx?href=LMRV%2F1965%2F05%2F28&id=Ar00107&sk=CFB6CB96 ישראל פנתה באיגרת דחופה למועצת-הביטחון], למרחב, 28 במאי 1956, עמ' 1; [http://jpress.org.il/Olive/APA/NLI_heb/SharedView.Article.aspx?href=LMRV%2F1965%2F05%2F28&id=Ar00107&sk=CFB6CB96 איש 'אל-פאתח' נהרג באזור לכיש על ידי משמר של צה"ל], שם, 1 באוקטובר 1956, עמ' 1; [http://jpress.org.il/Olive/APA/NLI_heb/SharedView.Article.aspx?href=LMRV%2F1967%2F05%2F17&id=Ar00107&sk=A996000B בית ועמוד טלפון פוצצו בשתי חבלות באזור לכיש], שם, 17 במאי 1967, עמ' 1; [http://jpress.org.il/Olive/APA/NLI_heb/SharedView.Article.aspx?href=AHR%2F1969%2F08%2F06&id=Ar00713&sk=69AEA314 שני מחבלים צעירים - למאסר 10 ו-11 שנים], על המשמר, 6 באוגוסט 1969, עמ' 7.</ref> בשנת 1956, במהלך קרב עם כוח של הלגיון הערבי, נהרגו סמוך ליישוב שישה חיילי צה"ל, רובם אנשי מילואים. האירוע מכונה תקרית דווימה.

סמוך ליישוב נמצא אתר מערות חזן – מערכת מסתור מסועפת מתקופת מרד בר כוכבא.

ב-2006 הוקמו בשטח המושב קרווילות למפוני היישוב קטיף ששכן בגוש קטיף. יותר מעשר שנים לאחר מכן, החלה קהילת קטיף להיכנס לבתיה החדשים בכרמי קטיף.

==דרך גישה==
ב-8 ביוני 2009, חנכה החברה הלאומית לדרכים, במעמד שר התחבורה, חלק מכביש 358 החדש, קטע באורך 17 ק"מ של כביש המחבר בין היישובים שקף, שומריה ואמציה ויישובים נוספים העתידים לקום - אליאב (חרוב), נטע וגבעת חזן.

== לקריאה נוספת ==

* סמדר שרון, "כך כובשים מולדת": תכנון ויישוב חבל לכיש בשנות החמשים, פרדס הוצאה לאור 2017

==קישורים חיצוניים==

*יאיר דקל, [http://jpress.org.il/Olive/APA/NLI_heb/SharedView.Article.aspx?href=HRT%2F1960%2F12%2F30&id=Ar00400&sk=F12F365B משק הספר מחכה ל"גרעין האספרסו"] - עם בניית הבתים הראשונים למשק "אמציה", חרות, 30 בדצמבר 1960, עמ' 4
*

==הערות שוליים==

[[קרווילה בשכונת הקרווילות הצמודה ליישוב, בה שוהים מפוני היישוב קטיף מגוש קטיף. התיישבות הקבע של המפונים תוקם בסמוך ליישוב אמציה.]]

קטגוריה:מושבים
קטגוריה:משקי חרות בית"ר
קטגוריה:יישובי חבל לכיש
קטגוריה:יישובים שהוקמו ב-1955
קטגוריה:ישראל: יישובים הקרויים על שם אישים